Страх от социални медии | Васи ли?!
Точно това са направили от британското Министерство на отбраната. Кампанията им заслужава внимание – за първи път виждам държавна инициатива в такава насока на толкова мащабно ниво. Двата спота на кампанията се разпространяват онлайн и за момента печелят доста разнообразни коментари. От една страна са тези, които смятат, че хората вече достатъчно са свикнали с живота в социалните медии и могат да преценят какво да споделят. Аз спадам към вторите, които мислят, че напомнянето от време на време е добра идея. Вижте за какво става дума:
Двете видеа (вторият клип е тук) имат напълно хиперболизиран вид и не знам дали все пак не провокират повече смях, отколкото внимание – не знам доколко това е търсен ефект. Терористите с маски щяха да са актуални персонажи преди няколко години, но днес зрителите не ги виждат толкова често на екрана. Възможно е в самата концепция на клиповете да е залегнало желанието видеата да не отиват твърде далеч по плоскостта на страха и затова хуморът да се е оказал по-адекватният метод за комуникация. При всички положения, идеята държавата да се интересува и да информира гражданите е добра. Инициативата показва и една тенденция, с която маркетолозите трябва да се съобразяват: сигурността и запазването на „лично порстранство“ в Интернет са все по-важни за потребителите и всяка кампания трябва да е ориентирана към това да не изисква твърде много – ключът е равностойната размяна на стойност срещу информация.
29 юли 2011 в 14:12